## Čítanie s porozumením

###
© Matúš Vojtaššák
www.eskolak.weblahko.sk
Čítanie s porozumením - 8. ročník

K ukážke sa vzťahujú nasledujúce úlohy

### Ukážka 2

Pandúr Števko Straka ide vojenským krokom hore dedinou. Klobúk do tyla, rozopätá mentieka; veru nie blázon ísť z mesta do Lomnice v takom úpeku. Z čela sa cedí znoj cícerkom; vôbec cíti sa, akoby bol v horúcom kúpeli. Vydýchol si, zazrúc nový, úhľadný sedliacky domec s nápisom: „Richtár obce Lomnica.“ Vošiel rovno do priestranného dvora. Vráta sú otvorené dokorán, akoby hosťovi na počesť. Dvere do domu sú zatvorené, zato na humne rozzevené sú predné i zadné vráta. Bolo by humnom vidno hen do susedného chotára, keby výhľad nebol zaclonený vozom, z ktorého, ako vidno, práve zhadzujú žito. Paholok prehadzuje vidlicami snop za snopom do záčina.
(http://zlatyfond.sme.sk/dielo/104/Kukucin_Dies-irae/1#ixzz3gQaklChO, skrátené)
6. Aký neurčitý slovesný tvar je zvýraznené sloveso v ukážke 2?
A. neurčitok
B. prechodník
C. činné príčastie
D. trpné príčastie
Odpoveď:
7. Koľko prísloviek sa nachádza v prvej vete v texte?
Odpoveď:
8. Správne určené slovné druhy podčiarknutej vety sú:
A. sloveso, príslovka, spojka, prídavné meno, podstatné meno
B. sloveso, predložka, predložka, prídavné meno, podstatné meno
C. sloveso, príslovka, predložka, prídavné meno, podstatné meno
D. sloveso, predložka, spojka, prídavné meno, podstatné meno
Odpoveď:
9. V ktorej vete sa nachádza vokalizovaná predložka?
A. v štvrtej
B. v prvej
C. v žiadnej
D. v šiestej
Odpoveď:
10. Ak slovo mentieka znamená ozdobný kabát – kabátec, potom to je:
A. neologizmus
B. zastarané slovo
C. historizmus
D. archaizmus
Odpoveď: