## Čítanie s porozumením

###
© Matúš Vojtaššák
www.eskolak.weblahko.sk
Čítanie s porozumením - 8. ročník

K ukážke sa vzťahujú nasledujúce úlohy

### Ukážka 3

38 (réžia: Daniel Dangl, Lukáš Zednikovič, SR, 2014, 87 min.)
Slovenský film v programe Bažant Kinematografu! Tento jedinečný filmový projekt mapuje život slovenskej hokejovej legendy Pavla Demitru. Výnimočný a citlivo spracovaný príbeh predstavuje Demitru nielen ako vrcholového športovca, ale predovšetkým ako človeka a silnú osobnosť, na ktorú dodnes spomína celý národ. Hovorí nielen o hokeji, výnimočnom talente a ceste za svojím snom, ale aj tom, ako sú láska, sila kamarátstva a humor dôležité v živote človeka. Film ponúka unikátne archívne zábery, exkluzívne materiály z archívov NHL a osobné výpovede. Divácky hit, ktorý sa stal najnavštevovanejším dokumentom minulého roka a 5. najnavštevovanejším domácim filmom v ére samostatnosti Slovenska.
(http://kinematograf.sk/38)
11. Ktoré tvrdenie o filme je správne?
A. film je o futbalovej legende
B. film trvá viacej ako hodinu a pol
C. film zachytáva život Daniela Dangla
D. film sa stal najnavštevovanejším v roku 2014
Odpoveď:
12. Zvýraznená číslovka je:
A. základná
B. radová
C. násobná
D. skupinová
Odpoveď:
13. Koľko prídavných mien v 3. stupni sa nachádza v ukážke 3?
A. 3
B. 2
C. 6
D. 5
Odpoveď:
14. Napíš názov filmu!
Odpoveď:
15. V ktorej vete sa nachádza prístavok?
A. Film o Demitrovi, hokejovej legende, trvá 87 minút.
B. Je to divácky hit, ktorý sa stal najnavštevovanejším.
C. Tento jedinečný film mapuje život slovenskej hokejovej legendy.
D. Film ponúka unikátne archívne zábery, exkluzívne materiály z archívov NHL.
Odpoveď: